**ZAPISNIK SA SJEDNICE ŠKOLSKOG ODBORA ODRŽANE DANA**

 **7. OŽUJKA 2017. GODINE**

Sjednica je započela u 7: 00 sati u prostoru školske knjižnice u Končanici.

**Nazočni**: Višnja Veber Malina, predsjednica, članovi:, Danijel Lipušić, Romana Jurić,

 Vera Vystyd, Zlatko Bakunić, ravnatelj škole Jaromir Vrabec

 **Opravdano odsutni:** Miran Husak i Darko Holinka

 **Voditeljica zapisnika**: Drahuška Bakunić, tajnica škole

 Predsjednica Školskog odbora Višnja Veber Malina otvara sjednicu, pozdravlja prisutne i konstatira kako postoji kvorum za donošenje pravovaljanih odluka i predlaže sljedeći:

**Dnevni red:**

1. Usvajanje zapisnika s prethodne sjednice Školskog odbora

2. Rješavanje po natječaju za radno mjesto učitelja/ice razredne nastave u Područnoj školi

 Stražanac na određeno, puno radno vrijeme

3. Odluka o izmjenama i dopunama Statuta Češke Osnovne škole Josipa Ružičke

 Končanica-České základní školy Josefa Růžičky Končenice

 4. Tkon, odgojno-obrazovni centar

 5. Razno

Jednoglasno je usvojen predloženi dnevni red školskog odbora.

**Ad.1.** Jednoglasno je usvojen zapisnik s prethodne sjednice školskog odbora.

**Ad.2.** Na raspisani natječaj za radno mjesto učitelja/ice razredne nastave na određeno puno radno vrijeme u PŠ Stražanac ravnatelj škole Jaromir Vrabec donosi odluku da se Ivana Malek primi na navedeno radno mjesto. Prisutni članovi školskog odbora jednoglasno su dali suglasnost na odluku ravnatelja de se u radni odnos primi Ivana Malek.

**Ad.3.** Izmjene i dopune Statuta škole vezane su uz Zakon o izmjenama i dopunama Zakona o odgoju i obrazovanju u osnovnoj i srednjoj školi te Pravilnika o izmjeni Pravilnika o kriterijima za izricanje pedagoških mjera, upoznala je članove školskog odbora tajnica Drahuška Bakunić. Briše se odredba Statuta vezano za licencu ravnatelja i mijenjaju se odredbe Statuta vezano za izostanak učenika s nastave. Nakon provedenog glasovanja jednoglasno je prihvaćena Odluka o izmjenama i dopunama statuta Škole.

**Ad.4.** S idejnim projektom školskog odmarališta na Tkonu članove školskog odbora je upoznao ravnatelj škole Jaromir Vrabec. Idejni projekt je izradio arhitekta g. Šironja, a usklađen je s urbanističkim planom općine Tkon. Financijska sredstva u visini 300.000,00 kn uz pomoć saborskog zastupnika za češku i slovačku nacionalnu manjinu ,g. Vladimira Bileka, osigurana su u državnom proračunu RH.

Članovi školskog odbora jednoglasno su prihvatili idejni projekt za školsko odmaralište na Tkonu.

**Ad.5.** Pod točkom razno član školskog odbora Zlatko Bakunić je upoznao članove školskog odbora vezano za problem signalizacije i izgradnje nogostupa. U sklopu kružnog toka koji se planira u centru Končanice u planu je i uređenje nogostupa. Predsjednica školskog odbora Višnja Veber Malina pita Zlatka Bakunića je li je moguće urediti pješački prijelaz kod Dioša jer se tamo vozači znaju brzo voziti, a ujutro je pun o učenika putnika na kolniku. On odgovorio da će se zauzeti u rješavanju tog problema.

Sjednica školskog odbora je završila u 7:45 sati.

Voditelj zapisnika: Predsjednica Školskog odbora:

Drahuška Bakunić Višnja Veber Malina